דנוטה קוזאק

דנוטה קוזאק (בהונגרית: Kozák Danuta; נולדה ב-11 בינואר 1987) היא קיאקיסטית הונגרייה, אלופה אולימפית בעלת 8 מדליות, מהן 6 מדליית זהב, 15 פעמים אלופת עולם ו-17 פעמים אלופת אירופה. היא אחת משתי הספורטאיות ההונגריות המעוטרות ביותר בכל הזמנים (השנייה היא קטלין קובאץ').

 ביוגרפיה 
 במועדון KSI (2008-1996) 
 קוזאק החלה בשייט קיאקים במועדון KSI בשנת 1996, בהיותה בת תשע.
 ב-2002 זכתה במדליית כסף באליפות אירופה לנוער.
 ב-2003 זכתה בשתי מדליות זהב באליפות העולם לנוער.
 ב-2004 הפכה לאלופת אירופה לנוער ביחידים ובזוגות.
 ב-2005 הפכה לאלופת העולם לנוער בשני שייט יחידים.
 ב-2006 זכתה בשתי מדליות כסף בשייט 500 מטר באליפות אירופה עד גיל 23. היא סיימה רביעית ביחידים.
 בשנת 2007 נכנסה לנבחרת הלאומית באליפות אירופה. היא זכתה באליפות בזוגות ב-1000 מטר יחד עם גבריאלה סבו.
 באליפות העולם זכתה ביחידים במדליית ארד לאותו מרחק
 באליפות אירופה עד גיל 23 סיימה ראשונה ב-1000 מטר
 בשנת 2008 באליפות אירופה זכתה במקום הראשון ברביעיות ל-200 מטר וגם ל-500 מטר.
 באולימפיאדת בייג'ינג (2008) זכתה במדליית כסף ברביעיות ל-500 מטר
 במאי 2008 עזבה את הקבוצה של מאמנה קטלין רוז'נואי.

 במועדון (2012-2009) הונווד בודפשט 
אחרי האולימפיאדה, עברה להונווד (Bp. Honvéd) ולתפקיד מאמנה נכנס האלוף האולימפי פרנץ צ'יפש (Ferenc Csipes). הצלחותיה נמשכו וגברו הן באליפויות העולם והן באליפויות אירופה.

באולימפיאדת 2012, זכתה במדליית זהב בשייט קיאקים ל-500 מטר ברביעייה וכן זכתה במדליות זהב ליחידות לאותו מרחק. בנובמבר 2012 הודיעה כי היא עוזבת את הונווד מכיוון שהמועדון לא תמך ברעיונותיה להחלפת מאמנים.

 במועדון TE אויפשט (2021-2013) 
 בינואר 2013 קיבלה קוזאק את אישור המעבר למועדון החדש, שם החלה את ההכנות עם בן זוגה בלה שומוג'י.
 בדצמבר 2016 הודיעה קוזאק כי היא מצפה לתינוקת. בתה זורה נולדה ב-21 ביוני 2017. היא החלה להתחרות שוב ביוני 2018.
 באליפות העולם 2018 זכתה ב-500 מטר מדליות זהב ביחידים, בזוגות וברביעיות.Három magyar arany szombaton: Kozák egyesben és párosban is világbajnok, Nemzeti Sport Online 

 במועדון פרנצווארוש (2021) 
 בינואר 2021 הפכה לספורטאית של Ferencváros TC.
 באולימפיאדת טוקיו (2020) שנדחתה לשנת 2021 עקב מגפת הקורונה, זכתה קוזאק בשייט קיאקים במדליות ארד ל-500 מטר זוגות, בתחרות היחידים סיימה במקום הרביעי.
 קוזאק זכתה ברביעיות במדליית זהב והפכה לספורטאית ההונגרייה המצליחה ביותר בתולדות המשחקים האולימפיים, עם מדליית הזהב האולימפית השישית שלה.
 במרץ 2022, הודיעה שלא תתחרה בשנה זו עקב שיקום מפציעה ופיתוח סיבולת.

 פרסים והוקרה 
 צלב האבירים של מסדר ההצטיינות של הרפובליקה של הונגריה (2008)
 פרס ג'וניור פרימה (2008)
 ספורטאי השנה של KSI (2008)
 שייטת הקיאקים ההונגרייה של השנה בשנים (2011, 2012, 2013, 2014, 2016, 2018, 2019)
 אלופה לנצח בקיאק-קנו ההונגרי (2011)
 בחירות לספורטאית השנה בהונגריה, מקום שני (2011, 2012, 2014)
 צלב הקצונה של מסדר ההצטיינות ההונגרי (2012)
 אזרחות כבוד של בודפשט (2012)
 מקום שני בנבחרת השנה של הונגריה (קיאק נשים רביעייה - 2012)
 אזרחות כבוד של אויפשט (2016)
 הצלב האמצעי של מסדר ההצטיינות ההונגרי עם הכוכב (2016)
 פרס הוועד האולימפי ההונגרי לספורט נשים (2017)
 פרס פרימה (2018)
 ספורטאית השנה ההונגרית (2018)
 פרס מורשת הונגריה (2018)
 הצלב הגדול של מסדר ההצטיינות ההונגרי (2021)

 לקריאה נוספת 



 קישורים חיצוניים 

 הערות שוליים 

קטגוריה:אלופים אולימפיים מהונגריה
קטגוריה:קיאקיסטיות
קטגוריה:ספורטאיות הונגריות
קטגוריה:משתתפות אולימפיאדת בייג'ינג (2008)
קטגוריה:משתתפות אולימפיאדת לונדון (2012)
קטגוריה:משתתפות אולימפיאדת ריו דה ז'ניירו (2016)
קטגוריה:משתתפות אולימפיאדת טוקיו (2020)
קטגוריה:הונגריה: אישים בספורט
קטגוריה:הונגרים ממוצא פולני
קטגוריה:בודפשט: אישים
קטגוריה:קיאקיסטים
קטגוריה:אלופות אולימפיות מהונגריה
קטגוריה:משתתפי אולימפיאדת לונדון (2012)
קטגוריה:משתתפי אולימפיאדת ריו דה ז'ניירו (2016)
קטגוריה:ילידות 1987
קטגוריה:הונגרים שנולדו ב-1987
קטגוריה:קיאקיסטיות באולימפיאדת טוקיו (2020)